《白马渡》
宋代·洪皓

国步日多事，霜露任沾衣。
留落十五年，至今方北归。
缭绕一万里，人物太半非。
昔时渡盟津，宾从争扶持。
北辰渡白马，阴噎日无辉。
一酎祈利涉，冯夷莫予违。
惊秋感叶脱，况乃思鲈肥。
父老行欢息，风雨仍霏微。
夜投胙城宿，百里即王畿。
遥望一惆怅，何当拜天威。

作者简介：洪皓（1088～1155），字光弼，徽宗政和五年（1115）进士。历台州宁海主簿，秀州录事参军。宋代词人。